|  |
| --- |
| **Mødedato:** 17. december kl. 08.15-09.15  **Mødested Aarhus:** Bygning 1260, lokale 310  **Mødested Emdrup:** B274  **Mødeemne:** Studienævnsmøde Sundhedsvidenskab  **Deltagere:**  VIP: Kirsten Beedholm, Jesper Hjortdal, Annelise Norlyk, Christina Catherine Dahm, Niels Trolle Andersen  Studerende (medlemmer): Sandra Ileby Rokkedrejer  HE Studier: Helle Bønsøe Nielsen, Julie Nøjsen Fallesen  Afbud: Camilla Lysholm Bruun, Anne Thomasen, Lene Konrad |

**1. Beslutning: Dagsorden**

Studienævnet godkendte dagsorden.

**2. Beslutning: Referat**

Studienævnet godkendte referatet fra den 26. november 2019.

# 3. Beslutning: Studentersager

3.1 Sager til behandling

Sag 1 – ansøgning om fritagelse af studieaktivitetskravet

Studienævnet afslog ansøgningen på baggrund af at der ikke er dokumentation for, at ansøgers fysiske og psykiske tilstand har været så dårlig, at ansøger ikke har kunnet leve op til studieaktivitetskravet.

3.2 Orientering om sager afgjort mellem studienævnsmøder

Der var et enkelt opklarende spørgsmål til den afgørelse der blev delvist imødekommet.

# 4. [Drøftelse: Status på handleplan 2019](https://web.firstagenda.com/ViewAgendaItem/ViewAgendaItemDocument/16216734/document/30183296)

Studienævnet gennemgik handleplanen fra statusmødet med henblik på at identificere om der skal iværksættes handlinger/initiativer.

*Fælles handleplaner*

* Studienævnet drøftede kort forbruget af undervisertimer på uddannelserne, herunder valg af prøveformer. Studieleder Kirsten Beedholm følger op på handleplan 1 og handleplan 2 med institutleder og viceinstitutleder for uddannelse.

*Kandidatuddannelsen i sygepleje*

* Der er etableret monofaglige studiegrupper på 1. semester og de studerende giver udtryk for, at de er glade herved.
* På studienævnsmødet den 26. november blev erfaringerne fra årets studiestart drøftet og disse tages med ind i planlægningen af næste års studiestart.
* Uddannelsesleder Annalise Norlyk følger op på hvor mange studerende på uddannelsen der er faldet fra og udarbejder i løbet af foråret et udkast til en plan for etablering af flere sociale og faglige arrangementer og/eller studenterforening (kandidat/dimittend-forening).

*Master i klinisk sygepleje*

* HE studier følger op på handleplanerne vedrørende master i klinisk sygepleje.

*Kandidatuddannelsen i optometri og synsvidenskab*

* Kurset Anvendelse af diagnostika er justeret.
* Der er fundet en kursusansvarlig til et nyt valgkursus målrettet optometristuderende: Almen fysiologi og sygdomslære (5 ECTS). Studienævnet kan formentligt godkende valgkurset i marts 2020.
* Uddannelsesleder Jesper Hjortdal har på 1. semester arbejdet med tydelighed omkring feedback til de studerende. Jesper har desuden været i dialog med professionshøjskolerne omkring det faglige niveau blandt de studerende. Jf. studienævnsmødet i oktober ønskes et overblik over hvordan de studerende fra forskellige professionshøjskoler klarer sig på uddannelsen (eksamensstatistik). HE Studier følger op på et kommende studienævnsmøde.

*Deni sundhedsfaglige kandidatuddannelse*

* Revisionen af neurorehabilitering er gennemført, mens revisionen fa MTV er i proces.
* Studieleder Kirsten Beedholm følger op på handleplan 10 med institutleder.

*HE Studier*

* Det er ikke muligt at få kursusevalueringsdata opgjort på den studerendes indskrivning frem for udbydende uddannelse.
* Ændringer i timetalsopgørelsen på kandidatuddannelsen i sygepleje skyldes a) fejl i opgørelsen i første opgørelsesår (E15/F16) og variation i hvilket kurser der indgår i opgørelsen. Dvs. at der reelt ikke er sket en stigning i antal konfrontationstimer på kandidatuddannelsen i sygepleje.

**5.** [**Orientering: Censorrapporter S19**](https://web.firstagenda.com/ViewAgendaItem/ViewAgendaItemDocument/16216735/document/30183298)

Studienævnet orienterede sig i censorrapporterne og bemærkede at:

* Indholdet i censorindberetningerne er overordnet set tilfredsstillende (lagkagediagrammerne ser fine ud).
* Censorindberetnings-rapporterne er svære at anvende grundet den dårlige opsætning (layout) og grundet at resultaterne ikke vises på kursusniveau.
* Censorindberetnings-rapporterne rummer (potentielt) en hel del personhenførbare oplysninger

Studieleder Kirsten Beedholm tager studienævnets kommentarer med til forårets møde med censorformandsskabet.

På baggrund af censorindberetningerne orienterede studieleder Kirsten Beedholm studienævnet om en henvendelse fra en studerende på kandidatuddannelsen i sygepleje i forbindelse med en eksamen S19 og at henvendelsen er videresendt til censorformandsskabet.

**6.** [**Orientering: Seminar for nye og genvalgte medlemmer af studienævnet**](https://web.firstagenda.com/ViewAgendaItem/ViewAgendaItemDocument/16216736/document/30183303)

Invitationen er også sendt til de nyvalgte studenterrepræsentanter.

**7.** [**Gensidig orientering**](https://web.firstagenda.com/ViewAgendaItem/ViewAgendaItemDocument/16216737/document/30183305)

7.1 Studienævnsformanden

Der var uddannelsesdag den 13. december 2019 under temaet ”Fremtidens uddannelser”. Studielederne på Health holdt oplæg om visionsprocessen og studieordningsrevisionerne efterfulgt at oplæg omkring AI og machine learning.

7.2 Uddannelsesledere

Jesper Hjortdal orienterede om at der er 25 aktive studerende på kandidatuddannelsen i optometri og synsvidenskab. 30 blev optaget, 4 mødte aldrig op og 1 er faldet fra. Jesper Hjortdal orienterede desuden om at den studerende der dumpede specialet i sommers har valgt ikke at genaflevere specialet. Den studerende har været tilbudt hjælp og vejledning, men har altså valgt at afbryde uddannelsen.

Christina Dahm orienterede om at der har været afholdt ERFA-møde på den sundhedsfaglige kandidatuddannelse.

7.3 HE Studier

Lene Konrad er startet som studievejleder i HE Studier og vil deltage på studienævnsmøderne fremadrettet.